| Halberštatasvok. *Halberstadt* |
| --- |
|        |
| *Halberštato bažnyčia* |
|  |
| 

HalberštatasHalberštatas

51°53′45″ š. pl. 11°02′48″ r. ilg.﻿ / ﻿51.89583°š. pl. 11.04667°r. ilg.﻿ / 51.89583; 11.04667﻿ (Halberštatas)Koordinatės: 51°53′45″ š. pl. 11°02′48″ r. ilg.﻿ / ﻿51.89583°š. pl. 11.04667°r. ilg.﻿ / 51.89583; 11.04667﻿ (Halberštatas) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Vokietijos vėliava Vokietija |
| **Žemė** | Saksonija-Anhaltas Saksonija-Anhaltas |
|  |
| **Gyventojų** (2008) | 38 531  |
| **Plotas** | 142,97 km² |
| **Tankumas** (2008) | 270 žm./km² |
|  |
|  **Vikiteka** | Halberštatas |

**Halberštatas** (vok. *Halberstadt*) – Vokietijos miestas, esantis Saksonijos-Anhalto žemėje. Tai Harco apskrities administracinis centras bei penktas pagal dydį Saksonijos-Anhalto žemės miestas, įsikūręs Harco kalnų priekalnėse prie Holtemės (vok. *Holtemme*) ir Goldbacho (vok. *Goldbach*) upių.

Istorija
--------

804 m. frankų karalius Karolis Didysis (Carolus Magnus) pavertė gyvenvietę vyskupo
rezidencija, o 989 m. Karalius Otas III (Otto III) suteikė Halberštatui prekybos ir muitų teises.

1179 m. Henrichas Liūtas sugriove Halberštato miestą, katedrą bei pilį. Nauja katedra pradėta statyti tik 1236 m.

1387 m. Halberštatas tapo Hanzos miestu.

1648 m. Halberštatas tapo Brandenburgo kunigaikštystės dalimi.

1681–1682 m. mieste siautėjo maras. Dėl kilusios epidemijos mirė 2197 žmonės.

1807 m. šis miestas tapo Napoleono įkurtos Vestfalijos Karalystės dalimi.

1843 m. Halberštatas geležinkeliu sujungiamas su Magdeburgu. 1892 m. surengtas pirmasis Vokietijos profsąjungų kongresas, o 1903 m. mieste pradėjo veikti elektrinis tramvajus.

Per Antrąjį Pasaulinį karą miestas stipriai nukentėjo – 1945 m. buvo subombarduota 82 % miesto centro, kuris buvo atstatomas 1949–1989 m. Nuo 1990 m. intensyviai buvo restauruojamas išlikęs istorinis senamiestis, o 1998 m. pastatyta naujoji miesto rotušė.

Halberštatas pasižymėjo, kaip karinis miestas, kuriame nuolatos nuo 1623 iki 1994 m. buvo dislokuojami kariniai junginiai, taip pat šis miestas žinomas, kaip vienas iš viduramžių raganų medžioklės centrų. Šiame mieste viduramžiais buvo nuteisti ir nužudyti 24 žmonės, kaltinti raganavimu.

### Gyventojų skaičiaus kaita

|  |
| --- |
|  **Demografinė raida tarp 1695 m. ir 2010 m.** |
| **1695 m.** | **1852 m.** | **1880 m.sur.** | **1890 m.sur.** | **1900 m.sur.** |
| 12 000 | 20 395 | 31 260 | 36 786 | 41 481 |
| **1920 m.** | **1940 m.** | **1980 m.** | **1990 m.sur.** | **2005 m.sur.** |
| 48 751 | 54 000 | 47 834 | 45 364 | 39 749 |
| **2010 m.** | **-** | **-** | **-** | **-** |
| 42 680 | - | - | - | - |
| 

| Demografinės raidos histograma |
| --- |
| 
 |

 |

Kultūra
-------

### Teatras

Šiaurės Harco miestų jungtinis teatras vaidina Kvedlinburgo, Altenbrako bei Magdeburgo miestuose. Viena iš teatro pasirodymų vietų yra ir Halberštatas, kuriame teatras turi pastatą savo vaidinimams.

### Muziejai

Literatūros muziejus
Muziejus „Heineanum" – vienas didžiausių paukščių muziejų Vokietijoje, turintis daugiau nei 18000 eksponatų, tarp kurių yra ir labai retų arba išnykusių paukščių rūšių pavyzdžių.
„Gleimhaus" – vienas iš seniausių literatūros muziejų Vokietijoje. Halberštate taip pat yra miesto muziejus, Berendo – Lehmano žydų istorijos ir kultūros muziejus, Katedros lobių muziejus bei Miestiečių gyvenimo ir kultūros muziejus.

### Muzika

Halberštato Šv. Burchardžio bažnyčioje (St.-Burchardi-Kirche) atliekamas Džono Keidžo (1912–1992) kūrinys vargonams „As slow as possible". Šios kompozicijos trukmė – 639 m. Ji pradėta groti 2001 m. ir jos atlikimas bus baigtas 2640 m.

Švietimo ir mokslo įstaigos
---------------------------

Harco universiteto Viešojo valdymo mokslų fakultetas
* Harco universitetas
* Bažnytinės muzikos seminarija
* Privati Oskaro Kėmerio (Oskar Kämmer) prekybos mokykla
* Prekybininkų mokymo centras
* Transporto darbuotojų mokymo centras

Gimnazijos:

* Ketės Kolvic (Käthe Kollwitz)
* Martineumas (Martineum)

Kitos:

* Muzikos mokykla
* Apskrities tautinė aukštoji mokykla

Valdžios įstaigos
-----------------

Halberštate yra šios valdžios įstaigos:

* Federacijos tarnyba pabėgėlių reikalams
* Saksonijos – Anhalto žemės prieglobsčio prašytojų centras pabėgėliams
* Kalėjimas
* Magdeburgo prokuratūros padalinys Halberštate
* Darbo teismas
* Finansų tarnyba
* Vandens ūkio ir apsaugos nuo potvynių įstaiga
* Valstybinė verslo priežiūros tarnyba
* Policijos direkcija

Miestai partneriai
------------------

* Vokietija Volfsburgas, Vokietija
* Čekija Nachodas, Čekija
* Slovakija Banska Bystrica, Slovakija
* Prancūzija Vilarsas (Loire), Prancūzija

Nuorodos
--------

|  |  |
| --- | --- |
|  | **Vikiteka: Halberštatas** – vaizdinė ir garsinė medžiaga  |

* Oficiali Halberštato svetainė (vokiečių k.)
* Informacija apie miestą, paveikslų galeriją, renginius Archyvuota kopija 2009-02-06 iš Wayback Machine projekto.